Domstolens dom (Anden Afdeling) af 26. april 2012 - Europa-Kommissionen mod Kongeriget Nederlandene
(SagC-508/10) 
(Traktatbrud − direktiv 2003/109/EF − tredjelandsstatsborgeres status som fastboende udlænding - ansøgning om at opnå status som fastboende udlænding − ansøgning om opholdstilladelse i en anden medlemsstat, der er indgivet af en tredjelandsstatsborger, som allerede har opnået status som fastboende udlænding i en første medlemsstat, eller af et familiemedlem til den pågældende − størrelsen af de gebyrer, der kræves af de kompetente myndigheder - uforholdsmæssig karakter - hindringer for udøvelsen af opholdsretten)
Processprog: nederlandsk
Parter
Sagsøger: Europa-Kommissionen (ved M. Condou-Durande og R. Troosters, som befuldmægtigede)
Sagsøgt: Kongeriget Nederlandene (ved C.M. Wissels og J. Langer, som befuldmægtigede)
Intervenient til støtte for den anden part i sagen: Den Hellenske Republik (ved Papadopoulou, som befuldmægtiget)
Sagens genstand
Traktatbrud - tilsidesættelse af Rådets direktiv 2003/109/EF af 25. november 2003 om tredjelandsstatsborgeres status som fastboende udlænding (EUT 2004 L 16, s. 44) - ansøgning om status som fastboende udlænding - stempelafgift - for høje og urimelige beløb - middel til at hindre udøvelse af opholdsretten
Konklusion
Kongeriget Nederlandene har tilsidesat de forpligtelser, der påhviler det i henhold til Rådets direktiv 2003/109/EF af 25. november 2003 om tredjelandsstatsborgeres status som fastboende udlænding, idet det på tredjestatsstatsborgere, som ansøger om at opnå status som fastboende udlænding i Nederlandene, og på fastboende udlændinge, der har opnået denne status i en anden medlemsstat end Nederlandene, og som ansøger om at udøve deres opholdsret i denne medlemsstat, samt på deres familiemedlemmer, som ansøger om tilladelse til at ledsage dem eller slutte sig til dem, anvender alt for høje og uforholdsmæssige gebyrer, der kan skabe en hindring for udøvelsen af de rettigheder, der tillægges ved dette direktiv.
Kongeriget Nederlandene betaler sagens omkostninger.
Den Hellenske Republik bærer sine egne omkostninger.
____________
1 - EUT C 30 af 29.1.2011.